tomron87/hebrew-wikipedia-sentences-corpus huggingface dataset:
כיוון שהגנו השחור מוגבל כיום לאזורים מוגנים ופרטיים, לא צפוי לו כלל איומים של ציד או אובדן בית גידול.
נכון לעכשיו האיום העיקרי עליו הוא מגע עם עדרי הגנו הכחול, שגורם להתרבות צאצאי כלאיים.
אומדן האוכלוסייה של הגנו השחור הוא כ-18,000 פרטים; 11,000 מהם בטווח ההיסטורי שלו בדרום אפריקה, לסוטו וסווזלנד, ו-7,000 בנמיביה.
80% מהאוכלוסייה נמצאת בחוות פרטיות, ו-20% באזורים מוגנים.
הוא מתרבה בהצלחה גם בגני חיות רבים ברחבי העולם.
גנוב על המיניונים הוא סרט קומדיה אמריקאי בהנפשה ממוחשבת של אילומיניישן מ-2013. הסרט בוים על ידי פייר קופין וכריס רנויד, ותסריטו נכתב על ידי קינקו פאול וקן דאוריו.
הסרט מהווה המשך ל"גנוב על הירח" מ-2010, והוא לשני בזיכיון "גנוב על".
עלילת הסרט עוקבת אחרי נבל-העל גרו זמן לא רב לאחר מאורעות "גנוב על הירח".
לאחר שאימץ שלוש בנות – מארגו, אדית' ואגנס – הוא פורש מחיי הפשע לטובת ניהול חיי משפחה תקינים.
כשנבל-העל האגדי אל מאצ'ו זומם מזימה להשתלטות על העולם, גרו מגויס על ידי המרגלת לוסי ויילד לארגון ריגול סודי.
"גנוב על המיניונים" זכה להצלחה מסחרית אדירה והכניס מעל $970,761,885 בקופות.
הביקורות לסרט היו חיוביות למדי, אם כי לא ברמת הסרט הקודם - באתרי איסוף הביקורות "Rotten Tomatoes" ו-"Metacritic" הוא זכה לציונים של 74% ו-62 בלבד, בהתאמה.
בבסיס צבאי בחוג הארקטי, מעבדת מחקר רוסית מבצעת ניסויים בבעלי חיים במתשנת "PX-41".
ביכולת אותו חומר, להעניק לאורגניזם אליו הוא מוזרק כוח על-אנושי ולהשתלט על תודעתו בהפיכתו לצמא דם.
בעזרת מגנט ענק ורב עצמה, הבסיס מותקף ומעבדתו נגנבת בידי חוליית גנבים מסתורית.
בידיעת הסכנה הטמונה בהימצאות החומר בידיים הלא נכונות, "הליגה הבינלאומית נגד נבלי-על" ממנה את המרגלת לוסי לפקד על מבצע ללכידת הפושעים.
היא, במטרה להבין בצורה טובה יותר את מוחם של נבלי-העל, מחליטה לגייס לשורותיה את גרו.
אך הוא, לאחר שפרש מחייו הפליליים לטובת ניהול חיי משפחה תקינים כשאימץ את שלוש הבנות מארגו, אדית' ואגנס, מסרב לבקשתה.
בניסיון להפוך לאיש עסקים כדרך חדשה בחייו, גרו נעזר בחברו הטוב ביותר, המדען נפריו, ובצבא ה"מיניונים", על מנת להקים חברה שתתמחה בבישול ג'לי.
עם זאת, אף על פי שדווקא צבאו מתרצה מעבודות משק הבית, נפריו ממצה במהרה את החוויה, ובגעגועיו לחייו הקודמים הוא מחליט לעזוב את הבית.
מדוכא מעזיבת חברו הטוב ביותר, וחסר עוררות, גרו חוזר בו מתשובתו ללוסי, ומצטרף לליגה.
שלוש בנותיו – מארגו, אדית' ואגנס – מביעות דאגה מהעניין, בחשש לחייו, אך גם התלהבות מהצטרפותו לצד הגיבורים.
גרו משובץ יחד עם לוסי בקניון מקומי, במסווה של חנות מאפין, מתוך הערכת מודיעין כי העומד מאחורי גנבת החומר הוא אחד מבעלי העסקים.
לאחר שבוחנים את כל אנשי המקום ללא הצלחה, גרו מעלה כיוון לחקירה משטרתית אחר אל-מאצ'ו, בעל מסעדה הנחשד כברון קטלני שביים את מותו בהר געש.
מתוך אמונה מלאה בחשדותיהם, השניים פורצים למסעדתו של אל-מאצ'ו, אך נכשלים בחיפוש רמזים שיובלו להפללתו.
תוך כדי משימתם, ובמציאת חיבה, השניים מתאהבים.
לאחר שחקירתם של לוסי וגרו מגיעה למבוי סתום, היות שהשניים לא הצליחו למצוא הוכחות לאשמתו של אל-מאצ'ו, הליגה עוצרת אדם עליו היא מטילה את האחריות למעשה, וזאת למרות התנגדותם התקיפה של השניים לדבר.
לאחר שהם אינם מצליחים לשכנע בצדקתם את סיילס טוסיקבאום, מנהל ארגון הריגול, החקירה נחתמת, וכל אחד נשלך בחזרה לדרכו.
בעוד גרו מפוטר, לוסי משובצת למשימה באוסטרליה.
דרכיהם נפרדות, בדיכאון התופס את שניהם.
על המטוס בדרך למשימתה, לוסי מתוודעת לרגשותיה כלפי גרו, ובעזרת מצנח חוזרת על מנת להתוודות.
במקביל, גרו ממשיך במאמציו להוכיח את אשמתו של אל-מאצ'ו, ובסופו של דבר מצליח בכך.
אל-מאצ'ו חושף את תוכניתו להשתלט על כדור הארץ, בעזרתו של לא אחר מאשר נפריו.
השניים יוצרים לעצמם צבא אימתני בדמות המיניונים, אליהם הם מזריקים את חומרי ה-"PX-41".
לאחר שגרו מסרב להצעה להצטרף אליהם, אל-מאצ'ו חוטף את לוסי, מיד לאחר נחיתתה, ומתכוון לשגרה על טיל אל תוך הר געש במטרה להסיט את גרו בזמן שיממש את תוכניתו.
נפריו מבין כי בחר בדרך שגויה, וחובר בחזרה לצידו של גרו.
כאשר המיניונים מושפעי החומר תוקפים את גרו ושלוש בנותיו, נפריו משתמש בתערובת אותה רקח כדי להחזירם למצב המקורי.
המיניונים מופנים כלפי אל-מאצ'ו, שבתבוסתו משגר את הטיל אליו קשורה לוסי.
גרו יוצא בעקבותיה, ומצליח להצילה ברגע האחרון כשהשניים מתרסקים אל תוך ים.
אז, הם מתוודים על רגשותיהם, ומחליטים לצאת לדייט.
כעבור 147 דייטים, כשמתפתחת מערכת יחסים, השניים נישאים.
בסצנה שאחרי הכתוביות, שלושה מהמיניונים — קווין, בוב וסטיוארט — ניגשים למבחן בד, ומתבשרים על כך שהתקבלו להשתתף בסרט.
סטיב קארל - גרו: נבל-על כושל המנהל רשת פשע זניחה בעזרת צבא "מיניונים", הפורש מחייו הפליליים לטובת ניהול חיי משפחה תקינים כאשר הוא מאמץ את שלוש הבנות מארגו, אדית' ואגנס.
בגרסה העברית, את קולו של גרו דיבב אוהד שחר.
קריסטן ויג - לוסי: מרגלת בשירות "הליגה הבינלאומית".
בגרסת העברית, את קולה של לוסי דיבבה ליאת הר לב.
בנג'מין בראט - אל-מאצ'ו: ברון פשע קטלני השואף להשתלט על כדור הארץ ומסתיר את זהותו כאיש עסקים בעל מסעדה.
במקור, אל פצ'ינו לוהק לתפקיד, אך הוא פרש מההפקה בעקבות חילוקי דעות יצירתיים.
בגרסה העברית, את קולו של אל מאצ'ו דיבב צביקה שוורצברג.
מירנדה קוסגרוב - מארגו: אחת משלוש הבנות, הגדולה מבניהן.
בגרסה העברית, את קולה של מארגו דיבבה נועה פלדמן.
דנה גייר - אדית': אחת משלוש הבנות, האמצעית.
בגרסה העברית, את קולה של אדית דיבבה בר מיניאלי.
אלזי פישר - אגנס: אחת משלוש הבנות, הקטנה מבניהן.
בגרסה העברית, את קולה של אגנס דיבבה אילה פלדמן.
ראסל בראנד - נפריו: מדען, עוזרו לשעבר של גרו ברשת הפשע וחברו הטוב ביותר.
בגרסה העברית, את קולו של נפריו דיבב אמנון וולף.
סטיב קוגן - סיילס טוסיקבאום: מנהל ארגון הריגול "הליגה הבינלאומית נגד נבלי-על".
בגרסה העברית, את קולו של סיילס טוסיקבאום דיבב דודו ניב.
מויסס אריאס - אנטוניו: בנו של אל-מאצ'ו.
בגרסה העברית, את קולו את אנטוניו דיבב דור סרוגו.
פייר קופין - קווין, בוב וסטיוארט: עוזריו האישיים של גרו, חברים בצבא ה"מיניונים".
מלבד שלושה אלו, קופין תרם את קולו גם עבור שאר ה-896 מיניונים שהופיעו בסרט.
את קולם של המיניונים מושפעי המוטגן "PX-41", נתן כריס רנויד.
ביולי 2010, מנכ"ל "Illumination Entertainment", המפיק כריס מלדמדרי, חשף כי החל פיתוחו של המשך ל"גנוב על הירח".
ביוני 2011, הוכרז כי ההמשך ייצא לאקרנים ב-3 ביולי 2013. שלבי דיבוב ראשוניים נעשו כבר באוקטובר, וההפקה החלה בפברואר 2012.
לאחר שיחות שנכשלו בדבר עם חאווייר ברדם, אל פצ'ינו לוהק לתפקיד האנטגוניסט, הנבל "אל-מאצ'ו".
אושר כי סטיב קארל, ראסל ברנד, מירנדה קוסגרוב, דנה גייר ואלזי פישר ישובו לתפקידיהם הקודמים, והוכרז כי קריסטן ויג וסטיב קוגן לוהקו לתפקידים חדשים.
במאי 2013, כחודשיים בלבד לפני מועד היציאה לאקרנים, נודע כי פאצ'ינו החליט לעזוב את ההפקה, בעקבות "חילוקי דעות יצירתיים".
בזמן זה, דמותו כבר עברה את תהליך ההנפשה לפי משחקו והותאמה לחלוטין לקולו.
במקומו, הובא בנג'מין בראט, לו היו חמישה ימי הקלטה ודיבוב בלבד כדי להחליף את אל-פאצ'ינו.
לאחר מאמץ רב, בסופו של דבר, תהליך ההחלפה צלח.
הצגת הבכורה של הסרט התקיימה ב-5 ביוני 2013 בבית הקולנוע "Event Cinemas" שבבונדיי ג'נקשן, אוסטרליה.
מעט מאוחר יותר, ב-12 ביוני, הוא הוצג לראשונה בפני קהל, כחלק מפסטיבל סרטי ההנפשה הבינלאומי אנסי הצרפתי.
זמן לא רב אחר כך, ב-22 ביוני, נחגג אירוע השקה מיוחד, בלוס אנג'לס, בו נכחו חברי צוות השחקנים וההפקה על "השטיח הצהוב".
בצפון אמריקה, החלו הקרנות הסרט באופן רשמי ב-3 ביולי, ובישראל יום לאחר מכן, ב-4 ביולי.
בנוסף להפצה בגרסתו הרגילה, הסרט הוקרן במקומות מסוימים גם בגרסאות IMAX ו-4DX.
לקראת סוף השנה, החלו לצאת לשווקים מהדורות המדיה הביתית של הסרט - ב-26 בנובמבר הוא יצא בהפצה דיגיטלית, וב-10 בדצמבר הוא יצא בעותקי DVD ו-Blu-Ray.
בנוסף לסרט עצמו, מהדורות ה-DVD וה-Blu-Ray כללו בהן גם אסופת סרטים קצרים המרחיבים את קורותיהן של דמויות שונות - "Puppy", "Panic in the Mailroom" ו-"Training Wheels".
חברת "Walmart" הוציאה לצד העותקים גם מהדורה מוגבלת של צעצועים, במטרה למשוך רכישות קונים ולנצל את מומנטום המרצ'נדייזינג.
במרץ 2013 המריאה לאוויר ספינה המועצבת כדמות מיניון, בשם "Despicablimp", למסע של כשישה חודשים ברחבי מדינות ארצות הברית, זאת כדי לקדם את צאתו לאקרנים של הסרט.
הספינה ארכה כ-55 מטרים ונעמדה לגובה של כ-17 מטרים, במשקל של כ-3,626 קילוגרמים.
היא חצתה את הפדרציה כשלוש פעמים, בנסיעה של כ-32,000 קילומטרים, כששטה מעל לאירועים רבים וגם נכחה בזמן אירוע ההשקה המיוחד בלוס אנג'לס.
אל הספינה הוצמד GPS, ומיקומיה המשתנים פורסמו לקהל הרחב, שיכל להתעדכן בנוכחותה ולעקוב אחריה.
"יוניברסל" פצחו בתחרות, כחלק ממנה ביקשו מהעוברים ושבים לתעד את עצמם בנוכחות הספינה, בהבטחה לפרסים שונים.
ב-13 ביוני, מפתחת משחקי הווידאו "Gameloft" הוציאה משחק פעולה והרפתקאות בהתבסס על דמויות הזיכיון למכשירי אפל ואנדרואיד, אשר נושא את השם "Despicable Me: Minion Rush" ("ריצת המיניונים").
כחלק מהמשחק, השחקן בוחר איזה מיניון הוא רוצה להיות, ויחד איתו הוא עובר משימות אותן הוא מקבל מגרו ובנותיו ונפריו, כשהוא נאלץ להביס את אויביו של גרו, על מנת שיוכל לזכות בתואר "מיניון השנה".
בשלושת החודשים הראשונים מאז עלייתו, המשחק הורד יותר מ-100 מיליון פעמים.
מאוחר יותר, הוא זכה גם בפרס מהאקדמיה הבריטית לאמנויות.
עוד באותה הגזרה, משחק הרשת מרובה המשתתפים "Roblox" הוציא כמה וכמה פריטים וירטואליים כקידום.
"Despicable Me 2: Original Motion Picture Soundtrack", פסקול הסרט, בכתיבתם של הטיור פררה ופארל ויליאמס, יצא לאור ב-18 ביוני 2013 על ידי חברת התקליטים "Back Lot Music".
"Happy", סינגל מתוך הפסקול, הופץ ב-21 בנובמבר, והוא שימש כקידום עבור הסרט.
"גנוב על המיניונים" זכה לביקורות פושרות למדי.
באתר הסקירה "Rotten Tomatoes" הוא זכה לציון של 74% (בהתבסס על 174 ביקורות, מתוכן 128 "טריות" ו-46 "רקובות"), ובאתר הסקירה "Metacritic" הוא זכה לציון של 62 (בהתבסס על 39 ביקורות, מתוכן 21 חיוביות ו-18 מעורבות).
חברת הסקרים "CinemaScore" העניקה לו ציון "A".
עם הכנסות אלו, הוא זוכה להתמקם כסרט השלישי בהכנסותיו ב-2013, וכן גם כסרט ה-35 בהכנסותיו בכל הזמנים.
בחישוב כל הוצאות התקציב, בנוסף למסע השיווק האינטנסיבי, רווחיו נעמדים על כ-$394,500,000. נתון זה, בצורה חסרת תקדים, הופך אותו לסרט הקולנוע הרווחי ביותר בכל 101 שנות קיומה של "יוניברסל".
מהדורות המדיה הביתית של הסרט הניבו גם הן הכנסות רבות, הנעמדות על כ-$247,865,282. מיד לאחר שיווקו בהפצה דיגיטלית, הוא נמכר במאות אלפי עותקים תוך זמן קצר במיוחד, והוכתר במהרה כסרט הנמכר ביותר אי-פעם בשבוע הראשון להפצתו במדיה זו.
מעט מאוחר יותר, כשהחל שיווקו בעותקי DVD ו-Blu-Ray, הוא הצליח בצורה דומה וכבש את אותו התואר בדיוק, כשנמכר במליוני עותקים.
גם בישראל, בדומה לשאר העולם, "גנוב על המיניונים" נחל הצלחה רבה.
במהלך 2013, נמכרו לו כ-310,000 כרטיסים, והקרנותיו המסחריות בבתי קולנוע בסופי השבוע הניבו הכנסות של כ-$2,995,930.
המשך, "גנוב על העולם", יצא לאקרנים ב-30 ביוני 2017.
גנוגרם הוא תרשים ציורי המתאר את ההיררכיה וההיסטוריה הרפואית של משפחה מסוימת.
התרשים מוצג כעץ משפחה ומאפשר חיזוי של תבניות ונטיות תורשתיות כמו גם תבניות התנהגות חוזרות בתא המשפחתי.
גנוגרמים פותחו והופצו לראשונה על ידי מוניקה מקגולדריק (Monica McGoldrick) ועל ידי רנדי גרסון (Randy Gerson) באמצעות ספרם שיצא לאור בשנת 1985: Genograms: Assessment and Intervention .
לגנוגרמים שימושים רבים בתחומים מגוונים: רפואה, פסיכיאטריה, עבודה סוציאלית, גנטיקה, חינוך ועוד.
מתמחים בתרפיה אישית ומשפחתית משתמשים בגנוגרמים על מנת לתעד עבור המטופלים ולהסביר להם התנהגויות דינמיות במשפחתם.
גנוגרם בנוי מסימנים פשוטים המציינים את היחסים הבין משפחתיים.
חלק מהגנוגרמים מציינים אנשים שגרים באותם המקומות על ידי הקפה של עיגול מסביב לבן המשפחה.
ניתן להכין את הגנוגרמים באמצעות מעבדי התמלילים לסוגיהם או באמצעות תוכנה לציור תרשימים.
ישנן תוכנות מחשב שמיועדות לייצור גנוגרמים.
מעל לסמלי הגנוגרם יצוין בדרך כלל תאריך הלידה של בן המשפחה (ותאריך של מוות במקרה של פטירה) ואת שמו מתחת לאותו הסמל.
בתוך הסמל יירשם גילו של בן המשפחה ו/או מחלות גנטיות ו/או מקרי לידה כגון: הפלה טבעית או הפלה מלאכותית, עובר מת, תסמונת מוות בעריסה וכו'.
גנוגרם יכול להכיל מידע רב על יחסים בין משפחתיים.
הגנוגרם לא מציג רק את שמות האנשים השייכים למשפחה אלא גם את היחסים ביניהם.
לדוגמה הגנוגרם לא רק יציג לך שלדודך חיים ולאשתו שרה יש 3 ילדים אלא שבנם הבכור נשלח לפנימייה, שלילדם האמצעי יש בעיות אישיות עם אימו ושלילדם הצעיר יש סוכרת נעורים.
דודך חיים הפילוסוף האלכוהוליסט סובל מדיכאון ואשתו שרה לא דיברה עם אחיה כבר כמה שנים ושהיא סבלה מסרטן השד ויש לה היסטוריה של עזיבת מקומות עבודה באופן תכוף.
אחד מיתרונות הגנוגרם הוא היכולת להשתמש בצבעים שונים על מנת לתאר יחסים בין אישיים שונים כגון: יחסי משפחה, יחסים רגשיים בין בני המשפחה, יחסים חברתיים.
ניתן לראות אם זוג מסוים במשפחה נשוי, גרוש, מאורס, ידוע בציבור וכו'.
גנוגרמים יכולים גם להכיל יחסים רגשיים בין בני המשפחה כאשר הדבר מאפשר ניתוח מעמיק של הקשר הבין משפחתי בין הפרטים במשפחה.
עוד אחד מחלקי הגנוגרם הוא היחסים החברתיים בין בני המשפחה.
הם מאפשרים לראות אנשים במשפחה אשר לא קשורים אחד לשני מבחינה תורשתית אבל יש להם יחסים חברתיים שונים כגון: שכנים, חברים לעבודה, יחסי עובד מעביד, יחסי מורה - תלמיד וכו'.
יחסים חברתיים אלו יכולים להעיד על שייכות אדם לחברה מסוימת.
שימוש בייצוג יחסים חברתיים בגנוגרמים מאפשר לאנשי עסקים ליצור תרשים גנוגרם עבור מיקום עובדים בחברה ויחסיהם.
גנוגרמים מוצגים בדרך כלל בצורת אילן יוחסין אבל יכולים לשמש גם מסגרות אחרות שיכולות לקבל מהגנוגרם תמונה כוללת על הפרטים במסגרת החברתית.
בגנאלוגיה גנוגרמים משמשים על מנת לתעד את ההיסטוריה דרך החיים של בני המשפחה.
גנוגרמים מאפשרים לגנאלוגים לתאר בצורה גרפית מורכבויות משפחתיות כגון נישואים, גירושים, אימוץ ילדים וכו'.
על ידי נתונים אלו יכולים הגנאלוגים לנתח נתונים מעניינים בדבר היסטוריה משפחתית, תבניות של שמות בני המשפחה, יריבות בין בני משפחה ואפילו תהליכים מעניינים כמו הגירה וסיבותיה.
גנוגרמים עוזרים לספק תרשים נוח ושימושי על מנת להעריך את הסכנות הבריאותיות של כל אחד מבני המשפחה, שכן יש אפשרות שירשו כל מיני מחלות תורשתיות.
ידיעה אודות מחלות ומצבים רפואיים של בני המשפחה יכולים לאפשר לאדם להתעניין מראש בסכנות שעומדות בפניו ולקחת את הטיפול המתאים, האזהרות המתאימות לסכנות שייגרמו להתפתחות המחלה.
גנוגרמים רפואיים יכולים לספק הערכה של מחלות תורשתיות ומחלות קלות שיכולות להתפתח במשפחה.
בשביל להעריך מחלות תורשתיות ותבניות רפואיות במשפחה כדאי לציין דורות רבין אחורה, אמנם לפעמים בשביל להעריך סיכויי מחלה 4 דורות אחורה מספיק מידע נחוץ למדי.
בסוציולוגיה גנוגרמים משמשים סוציולוגים על מנת לאסוף מידע עקבי ואובייקטיבי על המשפחה של המטופלים שלהם.
גנוגרמים אלו מאפשרים להם לראות את בצורה כוללת ורחבה את הבעיות האישיות של המטופל, בעיות הנישואים, יחסים תרבותיים ומוצא ובעיות חברתיות מוסוות שסוציולוגים יכולים לנתח ולדון עם המטופלים שלהם.
גנוגרמים מתארים את היחסים הרגשיים בין בני המשפחה וכך מאפשרים לסוציולוגים לנתח קונפליקטים צפויים וקיימים בין בני המשפחה.
מבחינה פסיכולוגית ניתוח של גנוגרמים משפחתיים יכול לתרום לזיהוי מקדים של בעיות ואזהרת המטופלים בהתאם.
בעבודה סוציאלית משתמשים בגנוגרמים על מנת להציג את הקשרים הרגשיים בין הפרטים במסגרת היוצרים יחידה משפחתית או חברתית.
גנוגרם יעזור לעובדים הסוציאליים לבצע הערכה של רמת הלכידות במשפחה או הקבוצה ולהעריך את רמת העזרה הנחוצה.
בנוסף גנוגרמים עוזרים לעובדים הסוציאליים למפות את המקומות בהם חברי הקבוצה/המשפחה נוהגים לשהות כגון: בתי ספר, בתי כנסת, מתנסים, עמותות, בתי אבות וכו'.
בתרפיה משפחתית גנוגרמים משתמשים בשביל לחקור ולעד תבניות של יחסים ברורים בין בני המשפחה ותכונות של הפרטים המכילים את אותה קבוצה, בשביל ללמוד מדוע תבניות אלו מתרחשות.
גנוגרמים יעזרו לתרפיסטים לבצע הערה של אותן תבניות ואיזו התערבות דרושה על מנת לעזור לאותה משפחה להפחית אותם מצבים ותפקודים לקויים שהביאו אותם לתרפיה המשפחתית.
גנוגרמים עוזרים לחוקרים להבין תהליכים של צמחים ובעלי חיים שמובילים לקיום של מוטציות שונות ולנתח תהליכים הקשורים להתחדשות והישרדות.
גנוגרמים יכולים לעזור למורים ותלמידים ללמידת מבנים פוליטיים, היסטוריה של פילוסופים, מוזיקאים, מדענים וכו', על ידי יצירת גנוגרמים בעצמם והבנת היחסים בין אותם אישים.
גנוגרמים אלו מאפשרים לפקס את הלומדים בפרטים ספציפיים וגם לראות את התמונה הכוללת של היחסים בין האנשים בגנוגרם.
גנוגרמים יכולים להיות שימושיים כמעט בכל מקצוע בו יש צורך בניתוח מבנים חברתיים.
גנוגרמים יכולים לעזור בתיאור התמונה הכוללת בין היחסים של אותם אנשים המתוארים בתרשים וללמוד תבניות חוזרות של התנהגות ומחלות.
ניתן ליצור גנוגרמים בקלות באמצעות מעבדי תמלילים או באמצעות תוכנות שמאפשרות ליצור תרשימים מורכבים ומרובי מידע.
תוכנות מסחריות כגון Genopro, Genome Analytics ו- iGenogram בשביל iPad מאפשרות ליצור גנוגרמים בקלות.
גנוב על העולם הוא סרט קומדיה אמריקאי בהנפשה ממוחשבת משנת 2017. הסרט הופק על ידי חברת אילומיניישן, בוים על ידי פייר קופין וקייל בלדה, ונכתב על ידי קינקו פאול וקן דאוריו.
הסרט מהווה המשך ל"גנוב על המיניונים" מ-2013, והוא לרביעי בזיכיון "גנוב על".
בשנים 1985–1987 ילד בשם בלתזאר בראט היה כוכב סדרה הוליוודית בה גילם ילד מחונן אך נוטה לפשע, שמנסה להשתלט על העולם.
בפרק מפורסם הוא פולש למנהטן עם רובוט ענק, חותך נתח ענק מהעיר על ידי לייזר, ומעיף אותו לשמיים באמצעות מסטיק מתנפח.
לאחר שלוש עונות הסדרה ירדה משידור, בעקבות התבגרותו של בראט.
30 שנה מאוחר יותר, בראט מנסה לגנוב יהלום ענק שיפעיל קרן לייזר מסוימת.
גרו, לוסי ושני מיניונים (ג'רי ודייב) מצליחים למנוע ממנו זאת, אבל הוא נמלט בעזרת המסטיקים שלו.
בעקבות כך גרו ולוסי מפוטרים מ"הליגה נגד הרשעים".
בינתיים, המיניונים מתמרדים ודורשים מגרו שיחזור לרשע, אך הוא מסרב.
אחד המיניונים, מל, מוביל את כל המיניונים, פרט לג'רי ודייב, להתפטרות המונית שנגמרת בבית סוהר.
גרו מגלה שיש לו אח תאום בשם דרו, דרו מנסה לשכנע את גרו לחזור לפשע וגרו משתכנע.
לאחר שהם גונבים את היהלום גרו מתחרט ורוצה להחזיר את היהלום לבעליו, אך בראט מתחפש ללוסי וגונב אותו בחזרה.
כעת, כשהוא מחזיק ביהלום שמאפשר לו להשתמש בלייזר, מפעיל בראט רובוט ענק שמפעיל לייזר, כמו בפרק המפורסם של הסדרה שלו, רק שהפעם הוא הולך ללוס אנג'לס כדי לנקום בהוליווד על הורדת הסדרה.
בראט מתחיל להרוס את העיר באמצעות מסטיקים.
המיניונים בראשות מל בורחים מהכלא ומפוצצים את המסטיקים.
גרו נלחם בבראט, ודרו מנטרל את הרובוט מבפנים.
למחרת דרו בורח עם שאר המיניונים ומודיע לגרו שהוא חוזר לרשע.
גרו מניח לו לברוח בטענה שהוא "נותן לו פור".
סטיב קארל ובגרסה העברית אוהד שחר - גרו, אביהם המאמץ של מארגו, אגנס ואדית', אשר פרש מחייו כנבל-על כדי לטפל בהן ובעלה של לוסי.
אוהד שחר דיבב בסרט גם את דרו, אחיו התאום של גרו.
קריסטן ויג ובגרסה העברית איילת רובינסון - לוסי, סוכנת בליגה הבינלאומית נגד רשעי-על, אשתו של גרו ואמם החדשה של מארגו, אגנס ואדית'.
טריי פארקר ובגרסה העברית אדם - בלתזאר בראט, הנבל הראשי בסרט אשר הוא ילד כוכב לשעבר אשר גדל ונעשה אובססיבי בנוגע לדמות אותה שיחק בשנות ה-80'.
מירנדה קוסגרוב ובגרסה העברית בר מיניאלי - מארגו, אחת מבנותיו המאומצות של גרו, והאחות הגדולה של אגנס ואדית'.
דנה גייר ובגרסה העברית איה שני - אדית', אחת מבנותיו המאומצות של גרו, והאחות האמצעית של מארגו ואגנס.
נב שארל ובגרסה העברית עמרי שני - אגנס, אחת מבנותיו המאומצות של גרו, והאחות הקטנה של מארגו ואדית'.
סטיב קוגן ובגרסה העברית דודו ניב - סיילס טוסיקבאום, ראש הליגה הבינלאומית נגד רשעי-על.
בשנת 2018 יצא סרט ששמו "צהוב זה השחור החדש" .
סרט זה הוא עלילת משנה לסרט גנוב על העולם שמספרת על שני מיניונים ואסיר שבורחים מהכלא והשוטרים רודפים אחריהם במהלך כל הסרט, עד שהם מגיעים בטעות בחזרה לחצר הכלא.
גנובתניים (שם מדעי: Aegithalidae) הם משפחה של ציפורי שיר קטנות ועדינות בעלות זנב ארוך.
הם מזכירים מעט ירגזיים אך קטנים מהם ובעלי זנבות ארוכים.
הם מצויים ביערות (בעיקר יערות מחטניים) וערבות ברחבי אירואסיה ומין אחד חי באמריקה הצפונית.
הם מצויים גם בדרום-מזרח אסיה באזורים טרופיים.
סוג ומין יחיד גנובתן אמריקאי (Psaltriparus minimus)
גנובים על הקרח הוא סרט הנפשה קומי משנת 2019, שנכתב ובוים על ידי אהרון וודלי, יחד עם ביומו של דימוס ורסלה.
במקור האנגלי דיבבו ג'רמי רנר, היידי קלום, ג'יימס פרנקו, ג'ון קליז, עומאר סי, מייקל מדסן, לורי הולדן, אנג'ליקה יוסטון ואלק בולדווין.
הסרט הוקרן לראשונה ב-1 בנובמבר 2019 על ידי Entertainment Studios בקנדה ובארצות הברית.
סיפורו של שועל ארקטי בלתי נראה חברתית ומחפש את הדרכים להיות נראה,מקובל,כמו הכלבים האסקיים בסרט.
ג'רמי רנר בתור Swifty, שועל שלג
אלק בולדווין בתור PB, דוב קוטב מופנם
היידי קלום בתור ג'ייד, מכונאי שועל אדום קשוח
קלום עושה גם את קולות ברטה, לוטרה גרמנית
אנג'ליקה יוסטון בתור מגדה, אייל צפון עם מבטא רוסי
ג'יימס פרנקו בתור למי, אלבטרוס מפוזר
עומאר סי בתור לאופולד, לוטן תאורטיקן קונספירציה בעל מבטא צרפתי
מייקל מדסן בתור דוכס, האסקי המועסק על ידי שירות משלוחים של ארקטיק פיצוץ
לורי הולדן בתור דקוטה, הוסקי נוסף שהועסק על ידי שירות משלוחי הפיצוץ Arctic
דוני פלסטי בתור דסטי, אחר, הוסקי נוסף שהועסק על ידי שירות משלוחי הפיצוץ Arctic
נינה סניקר בתור ספירה לאחור אינקה, קול הספירה לאחור של המכונה של אוטו
גנובים על הקרח יצא לאקרנים ב-1 בנובמבר 2019, בקנדה ובארצות הברית.
בארצות הברית ובקנדה יצא "גנובים על הקרח" לצד הסרטים "הרייט", "שליחות קטלנית: גורל אפל" ו"ועיר יתומה".
הסרט הרוויח 700 אלף דולר ביום הראשון שלו, ובסופו של דבר הרוויח בסך 2.9 מיליון דולר (47 מיליון דולר הופסדו).
באתר הביקורות Rotten Tomatoes, הסרט מחזיק בדירוג של 14% על סמך 15 ביקורות, עם דירוג ממוצע של 3.09 / 10. קהלים שנבדקו על ידי CinemaScore העניקו לסרט ציון ממוצע של "B–" בסולם A + F, ואילו אלה ב-PostTrak העניקו לו ציון חיובי כולל של 64% ו-41% "המלצה מוגדרת".
הסרט יצא ב-DVD ובלו-ריי ב-4 בפברואר 2020 על ידי חברת Lionsgate Home Entertainment.
גנה (בהונגרית: Ganna) הוא כפר במחוז וספרם שבמרכז הונגריה.
כמו יישובים רבים באירופה גם בגנה מספר התושבים נמצא בירידה.
הכפר הוקם בשנת 1940 לאחר איחוד של שני כפרים, קישגנה (Kisganna) ונגיגנה (Nagyganna).
מעון גנדנדל הוא מעונו הרשמי של נשיא דרום אפריקה הממוקם בטוינהויז, קייפטאון, הכף המערבי, דרום אפריקה.
זה היה המעון הרשמי מאז 1994 כאשר נלסון מנדלה התגורר כאן במקום בגרוט שור השכן.
הבניין, שנודע בעבר בשם ווסטברוק, נקרא על שם העיירה גנאדנדל – שהיא מילה אפריקאנית שפירושה "עמק הרחמים".
בית המגורים הוקם לראשונה בתחילת המאה ה-18 כאסם תבואה, והוסב למגורים באמצע המאה ה-18. בית המגורים הוויקטוריאני-ג'ורג'יאני היה ידוע בשם ווסטברוק עד שהוחלף לשם הנוכחי בשנת 1995.
גְּנוּבְתָן אֵירוֹפִּי או יַרְגָּזִי זְנַבְתָּן (שם מדעי: Aegithalos caudatus) הוא מין של ציפור שיר קטנה ממשפחת הגנובתניים.
הוא תואר לראשונה כמין בסוג ירגזי.
הגנובתן האירופי מצוי באירופה ובצפון אסיה ביערות, חורשים, שטחים חקלאיים, גנים ופארקים.
הזנב של מין זה ארוך יותר מהגוף, ומגיע לאורך של עד 10 ס"מ.
הגנובתן האירופי תואר לראשונה על ידי קארולוס לינאוס בשנת 1758 בשם Parus caudatus.
משמעות השם בלטינית היא "ירגזי זנבתן".
עם זאת, השם היה בשימוש גם לפני לינאוס, על ידי קונרד גסנר ב–1555, אוליסה אלדרובנדי ב–1599, ופרנסיס וילובי ב–1676. מאז הגנובתן האירופי סווג מחדש למשפחת הגנובתניים.
תוארו 17 תת-מינים שונים של גנובתן אירופי:
caudatus – לינאוס, 1758, מצוי בצפון אירואסיה
rosaceus – מת'יוס, 1938, מצוי באיים הבריטיים
europaeus – הרמן, 1804, מצוי בדרום ובמערב אירופה
aremoricus – ויסטלר, 1929, מצוי במערב צרפת ואיי התעלה
taiti – אינגראם, 1913, מצוי בדרום צרפת וחצי האי האיברי
irbii – שארפ ודרסר, 1871, מצוי בחצי האי האיברי וקורסיקה
italiae – ג'ורדיין, 1910, מצוי באיטליה ובסלובניה
siculus – ויטאקר, 1901, מצוי בסיציליה
macedonicus – סלבדורי ודרסר, 1892, מצוי בבלקן
tephronotus – גונתר, 1865, מצוי באסיה הקטנה
tauricus – מנזביר, 1903, מצוי בחצי האי קרים
major – רדה, 1884, מצוי בקווקז
alpinus – גבליץ, 1783, מצוי מדרום אזרבייג'ן לדרום טורקמניסטן
passekii – זרודני, 1904, מצוי בהרי זגרוס
trivirgatus – טמינק ושלגל, 1848, מצוי ביפן
kiusiuensis – קורודה, 1923, מצוי בדרום יפן
magnus – קלארק, 1907, מצוי בדרום קוריאה וצושימה
caudatus ראש לבן לחלוטין, ולשאר יש גבות שחורות.
המין (Aegithalos glaucogularis) ממזרח סין נחשב בעבר לחלק ממין זה, אבל הופרד בשל הבדלים מורפולוגיים וגנטיים.
גנובתן אירופי הוא עוף קטן, אורכו 13–16 ס"מ, מוטת כנפיו 16–19 ס"מ והזנב, שאורכו 6–10 ס"מ, ארוך יותר מגוף.
מסת הגנובתן היא 7–10 גרם.
הרגל חומה, והמקור קצר, דק, ושחור.
הבטן ורדרדה, החזה לבן, הגב שחור, והכתף ורודה.
בצפון אירופה, לבוגרים ראש לבן לחלוטין ובטן בהירה יותר.
הגנובתן הוא עוף ווקאלי עם מספר קריאות אופייניות: קריאה שנשמעת כ-"טְריי" נמוך, אשר לרוב הגנובתן משמיע בסדרות, קריאה שנשמעת כ-"טט-טט" שמושמעת בין הסדרות, וקריאה שנשמעת כ-"סי-סי-סי" בקול דק וגבוה.
אין שיר טריטוריאלי חזק אלא קריאות דקות ומסולסלות החוזרות על עצמן.
הגנובתנים לרוב נצפים בקבוצות של כ–20 פרטים בחורף.
הוא ניזון מחרקים, וזרעים בסתיו ובחורף.
תוחלת החיים הממוצעת עומדת על כשנתיים, אם כי תועד פרט שהיה בן 10 שנים ו–9 חודשים.
בלילות חורף קרים, הגנובתנים שומרים על חום באמצעות לינה בקבוצות.
עם סוף החורף, הקבוצות מתפרקות לזוגות, שמחפשים טריטוריית קינון.
הגנובתן האירופי הוא עוף מונוגמי.
בניית הקן חלה מסוף פברואר עד תחילת מרץ, ועונת הקינון חלה ממרץ עד יוני.
הקן עגול ומקורה, ובנוי מטחב על שיחים ועצים.
הקן מוסווה באמצעות חזזית וקורי עכביש, ומרופד עם כ–1,500 נוצות.
הנקבה מטילה 8–12 ביצים לבנות עם נקודות אדמדמות.
הדגירה אורכת 13–16 ימים, והגוזלים פורחים בגיל 14–18 ימים.
הקנים סובלים מטריפה עם אחוזי הצלחה של 17%.
לעיתים זוגות שהקן שלהם נשדד מתפצלים כדי לעזור לזוגות אחרים, לרוב בעלי קשר דם.
לא נמצא קשר בין הזוויג לסיכוי להפוך לעוזר.
לצעירים זכרים סיכוי הישרדות גבוה יותר, אם כי אצל הבוגרים הסיכויים דומים, וצעירים שגדלו בקן עם עוזרים הם בעלי סיכוי הישרדות גבוה יותר.
הוא מעדיף יערות נשירים ומעורבים, במיוחד של עצי ערבה.
הגנובתן נוהג להימנע מיערות מחטניים באופן מוחלט, אבל נצפה ביערות פתוחים של אשוחית, אשוח, ארזית ואורן.
הערכות גודל האוכלוסייה (40,000-79,999,999 פרטים בוגרים) ושטח התפוצה (44,600,000 קמ"ר) גבוהות מאוד, ולכן הוא אינו עומד בקריטריונים אלו של סכנת הכחדה.
מגמת האוכלוסייה יציבה, ולכן הוא אינו עומד על סף סכנת הכחדה לפי קריטריון מגמת האוכלוסייה.
עקב כך, גנובתן אירופי הוא מין ללא חשש.
המין מאוים בשוודיה ופינלנד על ידי כריתת עצים והרס בתי גידול, ורגיש לחורפים קשים.
קיני גנובתן נבזזים לעיתים על ידי עורביים, סמורים, ונחשים.
נצים הם טורפים נפוצים של הגנובתן האירופי, והם סובלים לעיתים מפרעושים.
גנוב על החיים הוא סרט קומדיה אמריקאי בהנפשה ממוחשבת שיצא בשנת 2024. הסרט הופק על ידי חברת אילומיניישן, בוים על ידי כריס רנו, ונכתב על ידי מייק ווייט.
הסרט מהווה המשך ל"גנוב על העולם" מ-2017, והוא הסרט השישי בזיכיון "גנוב על הירח".
ב-2024 יצא סרט קצר בשם "תקוע על הירח" וסרט שני (Costume (Migration שמהווה פריקוול לסרט הרביעי, וגם קרוסאובר בין הסרטים "סיפור הברווזים" ו"גנוב על הירח".
גרו, אשר הפך לסוכן של הליגה נגד הנבלים, משתתף במפגש מחזור בבית הספר הישן שלו בו הוא נתקל ביריבו הוותיק מקסים לה מאל.
מקסים, אשר נוטר טינה ארוכת שנים כלפי גרו משום שבצעירותם הוא ניצח בתחרות כישרונות בה הוא התחרה נגדו.
מקסים נחוש בדעתו לנקום בגרו ולצורך כך הוא הפך עצמו להכלאה בין אדם לג'וק, והצליח להעניק לעצמו כוחות מיוחדים שמאפשרים לו לגרום לאנשים להפוך להכלאות בין ג'וקים לבני אדם.
מקסים זומם להשתמש ביכולות החדשות שלו על מנת לכבוש את העולם.
בעוד שגרו מצליח לסכל את מזימותיו של מקסים, הנבל מצליח בהמשך לברוח ממעצר בעזרת חברתו ולנטינה.
בעקבות הבריחה מהמעצר של מקסים, סיילס טוסיקבאום, היושב ראש לשעבר של הליגה נגד נבלים, מזהיר את גרו על הסכנה הגוברת.
למען ביטחונם שלו ושל בני משפחתו - אשתו לוסי, שלוש בנותיהם המאומצות מרגו, אדית' ואגנס, ובנם התינוק גרו ג'וניור - הם עוברים בסתר לעיירה מייפלאואר ומקבלים זהויות חדשות.
עם זאת, בהמשך הבת המתבגרת והשאפתנית של השכנים, פופי פרסקוט הג'ינג'ית וחובבת הפשע, מזהה את גרו ובעקבות כך מאלצת אותו לסייע לה לבצע שוד בבית הספר הישן שלו במסגרתו הם גונבים את הקמע של בית הספר, גירית דבש בשם לני.
לרוע מזלו של גרו במהלך השוד המנהלת הקשישה של בית הספר פראו אבלצ'לנט מזהה את גרו ומיידעת על כך את מקסים.
מקסים, אשר מגלה בהמשך את מקום הימצאו של גרו, חוטף את גרו ג'וניור במטרה להפוך אותו להכלאה בין בן אנוש למקק כחלק מהנקמה המעוותת שלו בגרו.
גרו, אשר נחוש להציל את בנו, יוצא בעקבות כך למשימת חילוץ נועזת ונעזר לשם כך בפופי ובמיניונים.
גרו מצליח להסתנן לתוך החללית של מקסים, לחלץ את בנו ולהביס את מקסים.
סוכני הליגה נגד נבלים מגיעים ועוצרים שוב את מקסים וחברתו ולנטינה.
בסוף הסרט גרו סולח למקסים, ומבצע יחד עם מקסים גרסת כיסוי לשירם של להקת טירז פור פירז "Everybody Wants to Rule the World" עבור האסירים במתקן הכליאה של הליגה נגד נבלים, בעוד שכל הנבלים מחמשת הסרטים הקודמים מריעים להם.
בשפת המקור בעברית אודות הדמות גרו סטיב קארל אוהד שחר נבל-על לשעבר אשר הפך לסוכן של הליגה נגד נבלים.
גרו מתמקד בשלב הזה בחייו במשפחתו.
בסרט זה גרו נאלץ להביס את יריבו הוותיק מקסים לה מאל.מקסים לה מאלויל פרליניב ביטוןיריבו הוותיק של גרו מתקופת בית הספר אשר אשר נוטר טינה ארוכת שנים כלפי גרו משום שבצעירותם גרו ניצח בתחרות כישרונות בה הוא התחרה נגדו.
מקסים הפך בינתיים לנבל-על בעל כוחות מיוחדים שמאפשרים לו לגרום לאנשים להפוך להכלאות בין ג'וקים לבני אדם.
הוא מעוניין להשתלט על העולם ולנקום בגרו.
לוסי ווילד קריסטן ויג ליאת הר לב אשתו של גרו וסוכנת בליגה הבינלאומית נגד נבלים.
לוסי היא גם אמם של הבנות המאומצות מארגו, אגנס ואדית' והבן הביולוגי גרו ג'וניור.
מרגו מירנדה קוסגרוב מאיה לבני הבת הבכורה מבין בנותיהם המאומצות של גרו ולוסי.
מרגו היא נערה אינטליגנטית ואחראית.
אידית דיינה גייר ג'ון אבני הבת האמצעית מבין בנותיהם המאומצות של גרו ולוסי.אגנסמדיסון פולאןנור אבניהבת הצעירה מבין בנותיהם המאומצות של גרו ולוסי.גרו ג'וניורטרה סטרונגבנם הביולוגי של גרו ולוסי.
מקסים חוטף את גרו ג'וניור במהלך הסרט ומתכנן להפוך אותו להכלאה בין אדם למקק.
סיילס טוסיקבאום סטיב קוגן דודו ניב ראש הליגה הבינלאומית נגד רשעי-על.
ולנטינה סופיה ורגרה לירון אלידי החברה ושותפתו לפשע של נבל העל מקסים לה מאל.
פופי ג'ואי קינג נעמה שטרית הבת המתבגרת הג'ינג'ית של השכנים החדשים של גרו בעיירה מייפלאוור.
פופי שואפת להיות נבלית-על ולאחר שהיא מזהה את גרו היא מאלצת אותו לסייע לה לבצע שוד בבית הספר הישן שלו.
לבסוף היא הופכת לבת ברית של גרו.
המיניוניםפייר קופין יצורים קטנים וחמודים בצבע צהוב עם ג'ינס קצר בצבע כחול, אשר משרתים את גרו ועוזרים לו בכל משימה.
המנהלת פראו אבלצ'לנט כריס רנו שמחה ברבירו מנהלת המוסד שבו גרו למד.
בנוסף, סטיבן קולבר, קלואי פיינמן וכריס רנו לוהקו לתפקידי משנה.
בראיון בספטמבר 2017, חשף מנכ"ל אילומיניישן, כריס מלדנדרי, כי סרט רביעי בסדרת גנוב על נמצא בפיתוח.
ההפקה יצאה לדרך עד יוני 2022, כאשר סטיב קארל התחיל את הקלטת הקול שלו לאחר כמה מפגשים.
פרסתאריךקטגוריהעבורתוצאהמקורפרס המוזיקה במדיה של הוליווד20 בנובמבר 2024שיר מקורי – סרט אנימציה"Double Life"פרס סאטורן2 בפברואר 2025סרט האנימציה הטוב ביותרפרס בחירת הילדים של ניקלודיאון21 ביוני 2025סרט אנימציה אהובמדבב אהוב מסרטסטיב קארלויל פרלמדבבת אהובה מסרטקריסטן ויג
גנה דימיטרובה (בבולגרית: Гeна Димитpова; 6 במאי 1941 – 11 ביוני 2005) הייתה סופרן אופרה בולגריה.
קולה היה ידוע בעצמתו וברוחב היריעה שלו בשימוש בתפקידים אופראיים כמו טורנדוט, בקריירה של ארבעה עשורים.
גנה דימיטרובה נולדה בכפר הבולגרי בגלז', כ-25 ק"מ מפלבן, ב-6 במאי 1941. היא החלה לשיר במקהלת בית הספר וקולה העוצמתי הוביל לכך שהוצע לה מקום בקונסרבטוריון סופיה.
למדה אצל כריסטו ברמברוב בין השנים 1959 ל-1964 היא סווגה בתחילה כמצו סופרן, בשנה השנייה היא הוכרה כסופרן.
לאחר שסיימה את לימודיה בקונסרבטוריון הממלכתי של בולגריה, היא החלה ללמד שירה.
פריצת הדרך שלה הגיעה ב-1967, בתור אביגיל בהפקה של האופרה והבלט הלאומיים בסופיה של נבוקו של ג'וזפה ורדי, לאחר ששתי זמרות סופרן אחרות נשרו.
בהקלטות המוקדמות קולה של דימיטרובה עדיין לא הגיע למלוא עצמתו, שהפך לסימן ההיכר שלה.
ברבות מהפקות הנבוקו המוקדמות, ה-C הגבוה האופציונלי הסופי מושמט בקבלטה, Salgo già, שאותה תכלול בהמשך הקריירה שלה.
דימיטרובה זכתה בתחרות הזמר הבינלאומית של סופיה בשנת 1970, הפרס כולל קורס לימודים ב־Scuola di Perfezionamento של לה סקאלה.
הופעת הבכורה שלה באיטליה, בתור Turandot הייתה בטרוויזו ב-1975. באותו תפקיד הייתה הופעת הבכורה שלה בלה סקאלה ב-1983 מול הטנור פלאסידו דומינגו בהפקתו המפוארת של פרנקו זפירלי.
היא שרה גם בתיאטרו קולון בבואנוס איירס בשנים 75–1974, שם שרה את טוסקה, טורנדוט, אנדריאה שנייה, איל טרובטורה ודון קרלו.
הטורנדוט שלה נשמר גם בסרטון של הפקת הארנה של ורונה מ-1983, עם ניקולה מרטינוצ'י וססיליה גסדיה.
בשנת 1987, קיימה את הופעת הבכורה שלה מטרופוליטן אופרה בניו יורק בביצוע אותו תפקיד.
דימיטרובה אמרה פעם על התפקיד: "טורנדוט אולי לא התפקיד האהוב עליי, אבל הוא מאפשר לי להפגין את יכולות קולי.
כפי שהמוזיקה נכתבה, צריך קול חזק כמו חצוצרה כדי לעשות איתה צדק".
הופעת הבכורה שלה בארצות הברית הייתה ב-1981 כשהיא הופיעה בתפקיד אלווירה בארנני.
היא שרה במרכז האמנויות ברביקן לה ג'וקונדה של פונצ'ילי ב-1983 לפני שעלתה להופעת הבכורה שלה בית האופרה המלכותית, קובנט גארדן באותה שנה.
את הבכורה המאוחרת שלה היא ייחסה מאוחר יותר פשוט ל"פוליטיקה".
דימיטרובה שרה גם כמה תפקידי מצו-סופרן ברפרטואר שלה.
הבולטים שבהם היו אמנריס, שעשתה בהעלאת "אאידה" בלה סקאלה ב-1985 מול מריה קיארה בתפקיד הראשי ולוצ'אנו פבארוטי בתפקיד רדאמס.
כאבולי מ"דון קרלו" של ורדי.
לאחר פרישתה מהבמה בשנת 2001, דימיטרובה נשארה פעילה בעבודה עם זמרים צעירים.
אחת מתלמידותיה היא זמרת הסופרן אלנה ברמובה..
דימיטרובה מתה מסרטן במילאנו ב-11 ביוני 2005. לאחר מותה הבטיחה ממשלת בולגריה להקים קרן על שמה לזמרים צעירים מבטיחים.
פסגת דימיטרובה באנטארקטיקה נקראת על שם גניה דימיטרובה.
"גאלה מטרופוליטן אופרה ליום השנה ה-25 של ג'יימס לוין" (1996), DVD של דויטשה גרמופון, B0004602-09
ג'וזפה ורדי: "אאידה", תיאטרו אלה סקאלה, 1986, ArtHaus Music BR/DVD, 109087
גנדלף הוא מלחין ניו אייג' אוסטרי.
הוא מנגן במגוון רחב של כלים, כולל גיטרה, קלידים, סינתיסייזר וסיטאר.
הוא כולל צלילים אלקטרוניים במוזיקה שלו.
את אלבומו הראשון "Journey to an Imaginary Land" הוציא ב-17 במרץ 1981, ואת אלבומו השני, "Visions", כמעט שנה לאחר מכן, ב-16 במרץ 1982. הוא הפך לאחד המוזיקאים הבינלאומיים המוכשרים ביותר באוסטריה.
בגיל 14 לימד את עצמו לראשונה לנגן בגיטרה כאוטודידקט, ובגיל 24 לימד את עצמו לנגן בפסנתר.
בשנות ה-70 ניגן לראשונה בלהקות רוק מתקדם שונות.
באותו זמן, לגנדלף כבר היו שאיפות מוזיקליות משלו, אבל הוא לא יכול היה להגשים אותם עם להקה קונבנציונלית.
באמצע שנות ה-70 החל להפיק הקלטות משלו באולפן הביתי הקטן שלו, כאשר הוא מנגן בכל הכלים בעצמו.
אלבום הבכורה שלו "מסע לארץ דמיונית" יצא בשנת 1981.
בהשראת קריאת טולקין, שטרובל השתמש גם בשם הבדוי "גנדלף" מאז תחילת שנות השמונים.
גנדלף היה בתחילה נציג טיפוסי של מוזיקת העידן החדש האלקטרונית.
הפקותיו הופצו בתחילה בעיקר מחוץ לאוסטריה והוא נסע למדינות רבות, כולל הודו וברזיל.
בארצות הברית, המוזיקה שלו הושמעה באופן קבוע בתחנות רדיו רבות.
מאז תחילת שנות ה-2000 הוא ניתק את עצמו יותר ויותר ממוזיקה אלקטרונית והסתמך יותר ויותר על כלים אקוסטיים.
מאז 2003, רבים מאלבומיו יצאו בלייבל הקליפורני RealMusic.
גנדלף מנגן בעצמו על כלים רבים ושונים (גיטרות אקוסטיות וחשמליות, סיטאר, סאז, צ'ארנגו, בוזוקי, בלאפון (קסילופון אפריקאי), פסנתר, סינתיסייזר, קלידים שונים וכלי הקשה).
מוזיקאים נוספים שתרמו או תורמים לאלבומיו או להופעותיו החיות: פיטר אסכנברנר (חליל), אמילי בורידג' (צ'לו), מריק הילמר (צ'לו), כריסטיאן שטרובל (כלי הקשה).
בינואר 2013, לרגל יום הולדתו ה-60, הוענקה לגנדלף "מדליית זהב של כבוד" של עיריית פרסבאום על שירותיו לעיריית פרסבאום ולאזור של יערות וינה.
1981 - מסע לארץ דמיונית
1985 - סיפור מממלכה נשכחת
1992 - גלריית החלומות (סטיב האקט)
1995 - הדים מחלומות עתיקים
1996 - שערים למציאות סודית
2014 - הנביא - מהדורה אינסטרומנטלית (מוזיקה בהשראת כליל ג'ובראן)
בביולוגיה, גֵּנוֹם (בעברית: מִכְלוֹל הַגֵּנִים) הוא השם הניתן לרוב לכלל המידע התורשתי באורגניזם המקודד ב־DNA (ובחלק מהנגיפים ב־RNA).
חומר זה כולל גם מידע אשר מקודד לחלבונים וגם מידע שאינו מקודד.
המונח גנום הוטבע לראשונה ב־1920 על ידי הנס וינקלר, פרופסור לבוטניקה באוניברסיטת המבורג.
הגנומיקה היא תחום של הביולוגיה העוסקת בתכונות של כלל הגנומים, בניגוד מסוים לגנטיקה שעוסקת לרוב בגן בודד או בקבוצה קטנה של גנים.
המונח "גֵּנוֹם" יובא מגרמנית: Genom.
מקורה הראשוני של המלה ביוונית: genos (לידה).
הגדרה מדויקת יותר של המונח גנום, מתארת אותו ככלל המידע בסט אחד של כרומוזומים המצוי בכל תא האורגניזם.
ביצורים דיפלואידים (כמו האדם) בכל תא קיימים שני סטים שלמים של כרומוזומים ויש להתייחס לכל אחד מהם כגנום נפרד.
במונח רצף הגנום מתייחסים לרוב לרצף של כלל הכרומוזום האוטוזומליים של האורגניזם בצירוף שני כרומוזומי המין, אם האורגניזם מתרבה ברבייה מינית.
המונח הרכב גנטי משמש לעיתים לתיאור כלל המידע הגנטי המצוי בתא.
פרט למקרים חריגים הנמצאים לרוב בווירוסים, כלל המידע הגנטי של יצור חי מצוי לרוב בסט הכרומוזומים שלו.
יוצאים מכלל זה הם לרוב יצורים פרזיטים אשר מכילים לעיתים פלסמידים, שגם הם מכילים חומר גנטי שעשוי להיות נורש.
יוצא נוסף מן הכלל הוא הכרומוזום המצוי במיטוכונדריה ביצורים איקריוטיים.
על אף חשיבותו הרבה הוא לרוב אינו נכלל תחת המונח גנום, כי אם זוכה לכינוי נפרד כגנום מיטוכונדריאלי.
תהליך הריצוף של גנום הוא תהליך שבו החומר הגנטי מפרט בודד (או תערובת פרטים במקרה החיידקי) ממין מסוים באוכלוסייה מפוענח (מרוצף) באמצעות שיטות של ביולוגיה מולקולרית.
בגלל מגבלות טכנולוגיה והגדלים של הגנום (גנום של חיידק פשוט מכיל כ־5 מיליון בסיסים) התהליך מתבסס על פענוח מספר רב של רצפים קצרים בגודל של כמה מאות בסיסים (Contigs) ולאחר מכן הרכבה (Assembly) של מקטעים אלה לרצפים ארוכים המתארים רצפים של כרומוזומים שלמים.
הגנום הראשון שרוצף היה גנום ויראלי קצרצר של ΦX174 והגנום הראשון של אורגניזם איקריוטי היה גנום שמר האפייה שפורסם ב־1996. ב־26 ביוני 2000 פורסמה טיוטה מלאה ראשונה של גנום האדם.
מיזם גנום האדם פותח במקביל על ידי שיתוף פעולה של מספר מרכזי ענק ברחבי העולם – הפרויקט הציבורי וחברת סלרה.
עד היום פוענחו כ־300 גנומים שלמים (לא כולל אלפי גנומים ויראליים), מתוכם כעשרים גנומים של יצורים איקריוטיים ופרויקטי גנום של רוב האורגניזמים החשובים לאדם נמצאים בשלב פיתוח כלשהו.
השוואת גודלי גנומים מיצורים שונים
אורגניזם גודל גנום (זוגות בסיסים) הערות וירוס, Porcine circovirus type 1 1,759 1.8kbp הווירוס הידוע הקטן ביותר, שמסוגל להשתכפל בתאים אאוקריוטים וירוס, ΦX174 פאג'''
| הגנום הגדול ביותר הידוע של וירוס
| הגנום הקטן ביותר הידוע של בעל חיים
| הגנום הראשון של בעל חיים רב־תאי שרוצף (דצמבר 1998)
| הגנום הקטן ביותר הידוע של חולייתן
| יונק, הומו ספיאנס (בן־אדם)
| הגנום הגדול ביותר הידוע של חולייתן
| הגנום הגדול ביותר הידוע של צמח
| דמוי אמבה, Polychaos dubium'' 670,000,000,000 670Gbp אולי הגנום הגדול ביותר הידוע (המדידות נעשו לפני התפתחותן של השיטות המודרניות, וייתכן שאינן מדויקות)
כפי שניתן ללמוד מהטבלה גנומים של יצורים שונים נבדלים בגודלם במספר רב של סדרי גודל.
חלק מן ההבדלים הללו נובעים מסיבות ביולוגיות ברורות.
הווירוסים, להם הגנומים הקצרצרים ביותר, הם יצורים פרזיטים, הנסמכים על תא האורגניזם המארח על מנת לבצע את רוב הפעילות הביוכימית הדרושה לקיומם.
על כן, הרוב המוחלט של הגנים הנחוצים לחיים של כל אורגניזם נעדרים מן הגנומים שלהם.
גנום קומפקטי הכרחי ליצורים אלה על־מנת שהם יוכלו לשמור על אפשרות נוחה לחדירה לתוך התאים.
גם מינים של בקטריות פרזיטיות מכילים הרבה פעמים גנומים "חלקיים" שגנים רבים המקודדים לחלבונים חיוניים נעדרים מהם.
תאי היצורים האיקריוטיים גדולים ומורכבים הרבה יותר מאלה של הפרוקריוטיים ולכן דרושה להם כמות גדולה יותר של גנים על מנת לתחזק את התא.
כמו כן, גנים ביצורים איקריוטיים מכילים אינטרונים בתוך רצף הגן, מה שמגדיל בצורה משמעותית את האורך של הכרומוזום.
הסיבות הללו מסבירות מדוע הגנום של שמר האפייה – יצור חד־תאי פשוט יחסית – גדול פי 5 מגנום של חיידק ממוצע.
בצמחים, שלהם הגנומים הארוכים ביותר הידועים כיום, ידועים אירועים רבים במיוחד של הכפלת גנום (Genome duplications) שבהם מספר הכרומוזומים של מין מסוים מכפיל את עצמו כתוצאה מפגם בחלוקה של התא.
אירועים אלה גורמים לעלייה חדה בגודל הגנום, אף על פי שזו לא תמיד תורמת לאורגניזם.
ב-2023 גילה צוות מדענים באי גרנדה טרה השוכן ממזרח לאוסטרליה, שרך המכונה Tmesipteris oblanceolata שיש לו את הגנום הגדול ביותר הידוע בעולם.
על פי ממצאי החוקרים, בתאי השרך הזה יש חומר גנטי בכמות גדולה פי 50 מהכמות שנמצאת בתאי אנוש.
מסיבה זו לרוב אין ליחס יחס ישר בין גודל הגנום לבין מידת מורכבות האורגניזם.
שנים רבות היה נהוג ליחס למספר הגנים את התרומה המשמעותית ביותר ל"שכלול" האורגניזם, אך בשנים האחרונות מתברר שגם התניה זו אינה נכונה, שכן מספר גנים מצומצם יחסית בגנום האנושי (המוערך כיום בכ־25,000) תורם לכמיליון תוצרי חלבון שונים באמצעות שחבור חליפי.
הגנום של היצור אינו מייצג לרוב את השונות (פולימורפיזם) המצוי באוכלוסייה.
במושג "רצף הגנום" נהוג להתייחס לרצף של אורגניזם בודד (או תערובת של אורגניזמים במקרים של חיידקים ווירוסים), שלרוב נבחר באופן אקראי מן האוכלוסייה ועבר ריצוף.
למעשה, אחד האתגרים העומדים בפני הביולוגיה היום הוא פיתוח שיטות ל"ריצוף מחדש" (Resequencing) של גנומים – ריצוף גנום של פרט ספציפי תוך שימוש בגנום מרוצף של אותו המין.
התכנון הוא שתוך מספר שנים ניתן יהיה לבצע ריצוף כזה לאדם במחיר של כמה מאות דולרים.
גנום האדם הוא הגנום (סך כל המידע התורשתי) של מין האדם (Homo Sapiens).
הגנום מופיע אצל כל פרט, ובכל גרעין תא בגוף, ארוז בצורה של 23 זוגות כרומוזומים: 22 זוגות אוטוזומליים וזוג כרומוזומי מין.
כל זוג כרומוזומים כולל כרומוזום אחד שמקורו באחד ההורים, וכרומוזום שמקורו בהורה השני.
בגנום האדם ניתן להבחין ב-23 כרומוזומים מסוגים שונים: 22 הכרומוזומים האוטוזומליים, כרומוזום X וכרומוזום Y הייחודי לגברים.
אורכם הכולל הוא כ-3 מיליארד בסיסים (נוקלאוטידים) (למעשה ה-DNA מסודר בדו-גדיל ולכן באופן מעשי ישנם כ-3 מיליארד זוגות בסיסים).
בכל תא בעל גרעין בגוף האדם קיים עותק כפול של הגנום (להוציא את זוג כרומוזומי המין השונים זה מזה אצל הגבר, שכן אז קיים עותק יחיד מכל סוג).
בין הכרומוזומים נכללים 22 כרומוזומים אוטוזומליים הומולוגיים (שני הכרומוזומים בכל זוג זהים מבחינת הגנים המצויים בהם ובמספר הבסיסים), שאינם תלויים במין האדם, ושני כרומוזומי מין המסומנים ככרומוזום X וכרומוזום Y.
אצל גברים כל תא מכיל עותק אחד מכרומוזום X (שהורש מהאם) ועותק אחד מכרומוזום Y (שהורש מהאב).
אצל נשים קיימים בכל תא שני עותקים של כרומוזום X.
מספר הגנים בגנום אינו ידוע בוודאות, ומוערך בין 10,000 ל-25,000. ההערכה של מספר הגנים פחתה בצורה משמעותית (מ-100,000) לאחר סיום פרויקט גנום האדם – פרויקט ריצוף 99% מכלל ה-DNA בגנום האדם, אשר התנהל במשך כעשור, והסתיים ב-14 באפריל 2003.
בשנת 2021 פורסם גנום מלא של האדם, ב 100% ללא כל חוסרים.
ההכרזה הרשמית על כך הייתה ב-31 במרץ 2022.
שם הגנום המלא נקרא T2T-CHM13 הוא מחליף את הגנום הנוכחי GRCh38.
הגנום כולו, כמו אצל רוב היצורים האיקריוטיים נחלק בין הגרעין הכולל את 23 זוגות הכרומוזומים וגנום מיטוכונדריאלי (המורש מהאם בלבד).
כ-3% מכלל הגנום הוא DNA המקודד לייצור חלבון דרך תהליכי השעתוק והתרגום.
לרצפים נוספים תפקידי רגולציה, אך משמעות מרבית הרצף עדיין לוט בערפל.
רוב רצפו של הגנום נחשב שנים רבות כ-"DNA זבל" (junk DNA) שאינו בעל תפקיד משמעותי, כמו רטרוטרנספוזונים המהווים למעלה מ-40% של הגנום ומשכפלים את עצמם באופן אנוכי בדומה לנגיפים.
כ-5% מגנום האדם הם רצפי Alu חוזרניים.
בין אנשים שונים ישנם הבדלים נקודתיים ברצף (פולימורפיזם) במידה ניכרת, למשל כל 100 עד 300 בסיסים ברצף גנום האדם מצוי SNP – שוני בנוקלאוטיד בודד (Single Nucleotide Polymorphism).
גנון (שם מדעי: Cercopithecus) הוא סוג של קופים צבעוניים שוכני עצים הנפוצים באפריקה ושייכים לתת-משפחת הגנונים שבמשפחה קופים בעלי זנב.
הגנונים נפוצים בכל רחבי אפריקה המשוונית שמדרום לסהרה ובאיי בורנאו (קופי גוחן).
הם חיים באזורי ביצה, יער גשם טרופי ובאזורים הרריים, בכל הגבהים - מגובה פני הים ועד לפסגות ההרים.
בניגוד לקופים שוכני עצים אחרים, מזונם של הגנונים אינו מוגבל לעלים והם ניזונים גם מפירות ומגרעינים, ולעיתים אף חרקים, זוחלים קטנים ואפילו יונקים קטנים.
לכן, לרוב המינים מערכת עיכול קצרה המסוגלת להתמודד עם מגוון המזונות, אך מתקשה לעכל ביעילות עלים.
הגנונים מאחסנים את האוכל שהם אוספים בכיסי הלחיים המגודלים שלהם, המכילים כמעט אותה כמות מזון כמו קיבותיהם.
החפיפה הגדולה בשטחי המחיה של הגנונים מחייבת יצירת הבדלים בין המינים.
אלו שונים זה מזה בצבעיהם - לכל מין יש צבעים מיוחדים המאפיינים אותו, צבעים המופיעים גם על אחורי הפרטים ומאפשרים זיהוי מכל כיוון.
רוב מיני הגנונים מעבירים את כל חייהם בצמרות העצים, בקבוצות גדולות.
הם אף חולקים פעמים רבות שטחי מחיה עם מיני גנונים אחרים ואף עם סוגי קופים אחרים.
קבוצות הגנונים מכילות לרוב נקבות רבות ולפחות זכר אחד.
זכרים אחרים מסתובבים בשולי טריטוריות הנקבות.
לעיתים הזכרים מקימים 'קבוצות רווקים'.
המין גנון דברזה (Cercopithecus neglectus) הוא מונוגמי וחי בזוגות של זכר ונקבה.
מין נוסף הוא גנון זאב (Cercopithecus wolfi) החי בקבוצה של זכר יחיד ומספר נקבות.
לגנונים רגליים אחוריות חזקות וגוף צנום, המאפשרים להם לזנק בקלות מעץ לעץ.
זינוקים אלו נעשים בדרך ייחודית - הגנונים לא מכוונים את קפיצתם לענף אחר, כמו רוב הקופים, אלא קופצים אל תוך העלווה ונתפסים על הענפונים שבה.
הם חסרי זנב לופת - זנבם חסר את הקצה חסר השער דמוי-האצבע של רבים מקופי העולם החדש, והם אינם יכולים להשתמש בו כדי לתפוס ענפים או לתפעל עצמים.
עם זאת, גנונים צעירים עשויים להיתלות על ענפים מזנבם מפעם לפעם, וגורים תופסים את אימהותיהן גם בעזרת הזנב.
הטורפים הטבעיים של הגנונים הם שימפנזות,פיתוניים, נמרים ועיטים.
עם החדירה המתרחבת של האדם למרכז אפריקה, הופכים הגנונים מטרה לצייד למזון, ומספר מינים אף הגיעו לסף סכנת הכחדה.
גנוטלה (Gnutella) היא רשת שיתוף קבצים באינטרנט.
נכון לדצמבר 2005, היא הייתה הרשת השלישית בגודלה באינטרנט, אחרי הרשתות eDonkey2000 (eDonkey2000) ו-FastTrack (קאזה).
בכל רגע נתון מחוברים לרשת כמיליון משתמשים, ולעיתים כפליים מכך.
השם "גנוטלה" הוא הלחם של גנו (מערכת הפעלה) עם נוטלה (ממרח שוקולד).
תוכנת הלקוח הראשונה לפרוטוקול זה נכתבה בשנת 2000 על ידי ג'סטין פרנקל וטום פפר, שני מתכנתים מחברת Nullsoft.
ב-14 במרץ 2000 פורסמה התוכנה באתר הבית של החברה, שנרכשה על ידי AOL, זמן קצר קודם לכן.
ההודעה על פרסום התוכנה הגיעה לאתר Slashdot, ואלפי משתמשים הורידו אותה עוד באותו יום.
למחרת, הוסרה התוכנה משרתי החברה, לאחר שחברת האם, AOL, הביעה דאגה לגבי חוקיות השימוש בתוכנה.
AOL גם מנעה מעובדי חברת Nullsoft להמשיך ולפתח את התוכנה.
הפרוטוקול שעליו הייתה התוכנה מבוססת פוענח על ידי משתמשים שהורידו את התוכנה, ותוכנות קוד פתוח המבוססות על אותו הפרוטוקול נכתבו ופורסמו באינטרנט.
המספר הרב של תוכנות לקוח הקיימות עבור הפרוטוקול נובע מהפיתוח שנעשה במקביל על ידי משתמשים במקומות שונים בעולם לאחר פענוח הפרוטוקול.
גנומיקה היא תחום בגנטיקה העוסק במכלול החומר התורשתי – הגנום – של יצורים חיים.
המונח "גנומיקה" נגזר מהמילה "גנום".
גנומיקה היא תחום חדש יחסית בביולוגיה, וראשיתה בסוף שנות ה-80 של המאה העשרים, עם התפתחותן המהירה של טכנולוגיות מיפוי גנטי וריצוף DNA ועם ריצוף הגנום בשלמותו של מספר יצורים חיים.
בעקבות הולדתו של תחום הגנומיקה התפתחו מדעי משנה דומים העוסקים במכלול של גורמים, תרכובות או מוצרים בתא: הפרוטאומיקה, למשל, חוקרת את מכלול החלבונים המיוצרים בתאיו של יצור מסוים; הטרנסקריפטומיקה חוקרת את מכלול ה-mRNA בתא.
מדעים אלו מכונים בעגה הביולוגית "מדעי האוֹמיקה" .
נכון לשנת 2011 רוצף הגנום השלם של 2,719 נגיפים, 1,115 חיידקים וכ-36 יצורים איקריוטיים, כמחצית מהם פטריות.
הגנומיקה עוסקת בניתוח חישובי, סטטיסטי ופונקציונלי של רצף ה-DNA בתא, ונעזרת לשם כך לעיתים קרובות בכלים מתחום הביואינפורמטיקה.
בעזרת תוכנות מחשב משוכללות ניתן כיום לחזות את התפקיד של גנים רבים עוד לפני שנעשה כל ניסוי מדעי בהם.
חוקרי הגנומיקה מחפשים מוטיבים בגנום, מגמות, מאפיינים ייחודיים בגנום של יצורים שונים ואזורים מוגדרים בגנום (אקסונים, אינטרונים, רצפים חוזרים, קדמים).
גנומיקה השוואתית משווה בין גנים אורתולוגיים (בעלי מקור אבולוציוני משותף) ביצורים שונים, מתחקה אחר ההבדלים ביניהם ומנסה להסביר את מקור ההבדלים.
גנומיקה פונקציונלית עוסקת בשינוי בהתבטאות הגנים (כלומר: סינתזה של RNA מה-DNA ולאחר מכן סינתזה של חלבון מה-RNA) לאחר חשיפת האורגניזם לתנאים שונים.
לשם כך נעשה שימוש נרחב במערכי DNA, מהכלים העיקריים של הגנומיקה.
כך חוקרת הגנומיקה הפונקציונלית, לדוגמה, אילו גנים מבוטאים בצורה מוגברת ואילו בצורה פחותה לאחר חשיפתו של יצור מסוים לחום, לאור, לקרינה או לפגיעה מכנית.
גנומיקת נוף חוקרת השפעת התנאים הסביבתיים על הגנום.
גְּנוֹם (מלטינית: gnomus) הוא יצור דמיוני שמקורו בפולקלור האירופי, המתואר לרוב כגמד בעל זקן ארוך ומצנפת צבעונית בצורת חרוט אשר חי במחילות תת-קרקעיות.
בעברית משמשים לעיתים השמות גמד, ננס, שדון או נוֹם לתיאור גנומים אף על פי שלא קיים בעברית שם ייחודי לגזע מיתולוגי זה והשמות הללו משמשים גם לכינויים של יצורים מיתולוגיים נוספים.
מכיוון שקיימים יצורים מיתולוגיים רבים אשר דומים במראם לגנומים קיימת נטייה להתבלבל בינם לבין יצורים דמיוניים אחרים, בעיקר עם יצורים מהפולקלור האירופי כגון גובלינים וגמדים אשר לעיתים מזוהים בטעות כגנומים ולהפך.
האזכור הידוע הראשון של המושג גנום מופיע במאה ה-16, אצל האלכימאי השווייצרי פאראצלסוס, המזכיר את הגנומים כרוחות של האדמה, לצד יצורים אחרים המזוהים כרוחות אוויר, אש ומים (ביחד, ארבעת היסודות של העולם העתיק).
פאראצלסוס תיאר את הגנומים כיצורים המסוגלים לנוע בעפר כשם שדג נע בתוך המים.
מקור המילה גנום אינו ברור, אם כי ייתכן שהוא מגיע מהמילה היוונית "גנוזיס", שפירושה ידע.
במהלך המאה ה-19 דמויות של גנומים נעשו נפוצות במעשיות ילדים, ביניהן גם במעשיות האחים גרים והנס כריסטיאן אנדרסן.
בתקופה זו גם התגבש על ידי מאיירים המראה הטיפוסי של הגנום, כפי שהוא מוכר כיום.
במהלך השנים פסלי גנומים הפכו לפריט פופולרי בגינות רבות ברחבי העולם.
בישראל פסלים אלו זכו לכינוי "גמדי גינה".
גמדי גינה הם לרוב פסלים בדמות גנומים זכרים מזוקנים והם בדרך כלל עשויים מקרמיקה.
משתמשים בהם בעיקר לקישוט מדשאות וגינות, המנהג פחות נפוץ בישראל אך צובר תאוצה בעשור האחרון.
העיר גרפינרודה (השוכנת במדינת תורינגיה שבגרמניה) מתהדרת כי בה נוצרו גמדי הגינה הראשונים, וניתן למצוא בה את המוזיאון לתולדות גמדי הגינה ופארק גמדי גינה.
לקראת אמצע המאה ה-19 גמדי הגינה התפשטו במהירות ברחבי גרמניה, ועד מהרה הגיעו גם לגינות בצרפת, אנגליה ומקומות נוספים באירופה.
כיום מספר גמדי הגינה בגרמניה לבדה מוערך בכ-25 מיליון.
חוקרים מסוימים משערים כי ייתכן ומקור גמדי הגינה הוא דווקא באל היווני/רומי פריאפוס אשר היה אל הפריון היווני והיה מגינם של הצאן והבקר, עצי הפרי, הגנים ואיברי המין הזכריים, פסלו היה נפוץ בגנים עתיקים.
על פי סיפורי העם, גמדי גינה היו נעורים לחיים באישון ליל, על מנת לעבוד בגינה, סופר כי מגעם גורם לפרחים לפרוח ולצמחים לגדול.
הם משמשים לעיתים קרובות גם כמקור למעשי קונדס שונים: גנומים נגנבים מגינות בתים ו"מוחזרים לטבע".
חלק מהגנומים הנגנבים מגינות הבתים נשלחים למסע ברחבי העולם.
פעולות אלה מכונות לעיתים שחרור גמדי גינה.
"ברולס-רויס לקראת האושר" (The Gnome Mobile) סרט משנת 1967 בהפקת אולפני וולט דיסני שבמרכזו חבורת גנומים.
במרכז עלילת הסרט הצרפתי "אמלי" משנת 2001, הגיבורה הראשית בסרט מחליטה שעל מנת לעזור לאביה לגלות שכדאי לו לצאת לטייל בעולם היא גונבת את פסל הגנום בגינת אביה ונותנת אותו לדיילת אותה היא מכירה אשר לוקחת את הפסל למקומות אטרקטיביים רבים ברחבי העולם ומצלמת אותו במיקומים מוכרים.
גיבורי סרט ההנפשה נומיאו ויוליה (2011), המבוסס על מחזהו של ויליאם שייקספיר, "רומיאו ויוליה", הם גמדי גינה.
הדמות הראשית בסדרת הילדים המצוירת הפופולרית משנות השמונים "טוב-טוב הגמד" הייתה גנום זעיר אשר אוהב את הטבע ופועל כדי לצמצם את הנזקים הסביבתיים אותם גורמים בני האדם.
כמו כן, בהמשך הופקה לסדרה זו גם סדרת בת בשם "דן-דין השופט" אשר עסק בהרפתקאותיו של דן דין השופט ועוזרו בינו אשר יוצאים לעזרתם של גנומים שונים ברחבי עולם.
בסדרת המתח צמרמורת יש שני פרקים בהמשכים שבהם הגנומים מתעוררים לחיים ורוצחים בני אדם.
גנומים אשר ראויים לציון במיוחד בספרות הם שבעת הגנומים המוזכרים בסיפור "שלגיה ושבעת הגמדים", מלך הגמדים (Nome King) בסדרת ספרי עוץ אשר שימש כאחת מדמויות הנבל העיקריות בסדרת ספרי עוץ והגנומים אשר נכללו בסדרת הספרים הארי פוטר.
כמו כן, סגנון חייהם של הגנומים זכה לסקירה נרחבת בספר ההולנדי רב המכר "The Secret Book of Gnomes" ("חייהם הסודיים של הגנומים") משנת 1976 אשר שימש בהמשך כבסיס לסדרות המצוירות "טוב-טוב הגמד" ו"דן-דין השופט".
במהלך העשורים האחרונים דמויותיהם של הגנומים הופיעו במשחקי פנטזיה פופולריים שונים כגון מבוכים ודרקונים ו-World of Warcraft כדמויות ראשיות.
במשחק Watch Dogs 2 ניתן לאסוף גמדי גינה כביצת פסחא (מחשבים).
סוכנות הנסיעות המקוונת Travelocity, משתמשת בגנום כסמל המסחרי שלה.
בנק הפועלים משתמש בגנום בשם "דן חסכן" כסמל למסלול חיסכון בבנק בעל אותו שם.
בגאומטריה אלגברית ובגאומטריה אריתמטית, הגנוס של עקום (מרוכב) הוא הגנוס של היריעה שהעקום מגדיר כמשטח רימן.
הגנוס הוא מדד מספרי למורכבות העקום, בעיקר דרך הטריכוטומיה: הספירה של רימן היא בעלת גנוס g=0, עקומים בעלי גנוס g=1 הם עקומים אליפטיים, ולעקומים אחרים g>1.
משטח רימן אפשר לתאר על ידי שדה הפונקציות שלו, שהוא שדה מדרגת טרנסצנדנטיות 1 מעל המרוכבים.
גם להפך, שדה מהצורה , כאשר w תלוי ב-z, מגדיר משטח רימן, והגנוס של השדה מוגדר כגנוס של המשטח.
משטח המוגדר על ידי משוואה מהצורה , כאשר f הוא פולינום, נקרא עקום היפר-אליפטי, והגנוס שלו שווה לחלק השלם של .
מאי-שוויון רימן נובע שכל עקום מגנוס 1 (ולכן כל שדה פונקציות מגנוס 1) מוגדר על ידי משוואה מהצורה , ולכן הוא עקום אליפטי.
בדומה לזה, כל עקום מגנוס 2 הוא היפר-אליפטי; אבל טענה זו אינה נכונה לגנוס גבוה יותר.
הטריכוטומיה שהוזכרה לעיל מתבטאת באופי השונה של בעיות אריתמטיות על-פי הגנוס של המשוואות המעורבות.
לעקומים מגנוס 0 יש פרמטריזציה מלאה, ועקומים מגנוס 1 הם אליפטיים.
השערת מורדל קובעת שלכל עקום אלגברי מגנוס גדול מ-1 מעל שדה מספרים, יש מספר סופי של נקודות רציונליות.
גנונים (שם מדעי: Cercopithecinae) היא תת-משפחה במשפחה קופים בעלי זנב, המכילה כ-70 מינים.
בין השאר נמנים בה הבבון, המקוק וקוף ירוק.